o
Olkaa hedelmälliset
Moninkertaistukaa
Täyttäkää maa
MERITÄHTI
Tervetuloa Meritähden ihmeelliseen maailmaan!
Jumala on luonut meritähden ihmeellisesti.
Meritähti lisääntyy aivan ainutlaatuisella tavalla.
Jos hämähäkiltä katkaisee jalan, mitä en toivo, -
hämähäkki nilkuttaa eteenpäin kaikesta huolimatta.
Jos sen pää irrotetaan, se kuolee.
Jos mustekalalta katkaisee jalan, sille kasvaa uusi jalka.
Jos meritähdeltä katkaisee jalan, sille kasvaa uusi jalka -
ja irronneesta jalasta kasvaa kokonaan uusi yksilö.
Meritähteä on hyvin vaikea hävittää.
Meritähden hermoston rakenne on joustava.
Jokainen solu sisältää eläimen DNA:n.
Miten tämä sitten liittyy lähetyskäskyyn?
Jeesushan käski tehdä kaikista kansoista opetuslapsia.
Nimeni on Wolfgang Simson.
Minua kiehtoo kolme kysymystä.
Mitä jos seurakunta palaisi alkuseurakunnan malliin, -
jonka Jumala alunperin suunnitteli seurakunnalle?
Mitä jos Kristuksen seuraajat toimisivat -
taloudellisesti samalla tavalla kuin Jeesus eli ja opetti?
Mitä jos uskovat kuuntelisivat Herraansa samalla tavalla -
kuin linnut ja kalat, jotka uivat ja lentävät harmonisesti?
Aivan kuin ne seuraisivat samaa musiikkia tai rytmiä -
yhtenä ruumiina.
Nämä kysymykset kiehtovat minua.
Ryhdyn mielelläni oppaaksenne matkalle.
Kohtaamme asioita, joita teidän on ollut vaikea tai mahdoton uskoa.
Jumala toimii maailmassa kysymättä kenenkään lupaa.
Hän näyttää toteen Jeesuksen sanat: -
"Se, mikä ihmiselle on mahdotonta, on Jumalalle mahdollista."
Tarkastelemme tätä viidestä eri kulmasta.
Meritähdelläkin on viisi jalkaa.
Ensiksi puhumme siitä, että on käynnissä uusi uudistus.
Se on suurempi kuin Lutherin uskonpuhdistus.
Toiseksi tarkastelemme Jumalan valtakunnan evankeliumin löytymistä
Jeesus puhui paljon valtakunnasta.
Joku sanoi, että syntyikin kirkko.
Nyt valtakunta-ajattelu on käynnistynyt uudelleen.
Kolmanneksi valtakunnassa on rakennusperiaatteita.
Eräs periaate on, että Jumalan huoneen perustana -
ovat apostolit ja profeetat.
Monien seurakuntien perustana ovat perinteet, pastorit ja opettajat
Neljänneksi maailmassa on kaksi talousjärjestelmää, -
maallinen Babylonian järjestelmä ja Jumalan valtakunnan järjestelmä.
Jumalan valtakunnan talousjärjestelmä on ylivertainen.
Viidenneksi tarkastelemme sitä, mitä voi tapahtua, -
jos Kristuksen seuraajat ojentautuvat Herransa mukaan.
Mahdottomat asiat muuttuvat yhtäkkiä mahdollisiksi.
Jopa Jeesuksen käsky tehdä kaikista kansoista opetuslapsia -
voi täyttyä uskomattoman nopeasti.
Tartutaan ensimmäiseen aiheeseen.
Uusi uudistumisprosessi on käynnissä.
Jos kuulisit tämän ensi kertaa, ihmettelisit, mitä tarkoitan.
Kysyisit, kuka on tämän päivän Luther ja mitkä ovat teesit.
Tämän päivän uskonpuhdistuksessa -
ei ole vain yksittäisiä Jumalan puhemiehiä.
Iso veli voideltu, jolla on sanoma ei niin voidelluille veljille.
Se muistuttaa pikemminkin Pyhän Hengen taajuutta.
Oikealle taajuudelle virittäytyneet kuulevat samat asiat.
Se ei enää tule yksittäisistä äänistä.
Monet kaikkialla maailmassa kuulevat sen samanaikaisesti.
Edellisestä uskonpuhdistuksesta on lähes 500 vuotta.
Sen jälkeen uudistusta ei ole juurikaan tapahtunut.
Olemme niin tottuneet uskonpuhdistuksen ajatuksiin, -
että nykyään ehkäpä suurin muutos- vastarinta tulee kirkkokunnista, -
jotka ovat jo kokeneet uskonnollista uudistumista.
Monet ajattelevat, että jotakin pitäisi tehdä, -
mutta minkään ei saa muuttua.
Tehdään pieniä kosmeettisia muutoksia siellä täällä, -
mutta isoja muutoksia ei haluta.
Jumala ei kuitenkaan kysy meidän ihmisten lupaa.
Hän toimii ilman lupaammekin.
Hän toimii alueilla, jotka me länsimaissa usein unohdamme.
Tuijotamme itseemme, sillä pidämme itseämme tärkeinä.
Pidämme tärkeänä omaa seurakuntaamme ja oppiamme.
Jumala toimii muilla alueilla, Kiinassa, Intiassa, Vietnamissa, -
Myanmarissa, Lähi-idässä.
Emme edes tunnistaisi sitä Jumalan uutta tekevänä työnä, -
koska se on niin erilaista.
Monet aistivat jotakin hengessään, -
koska he haluavat olla hyviä kristittyjä.
He käyvät uskollisesti seurakunnan tilaisuuksissa.
He aistivat, että jotakin puuttuu.
Oletteko nähneet Matrix-elokuvan?
Elokuvassa ihmiset elävät keinotekoisessa maailmassa.
Se on kuin siru aivoissa, joka hiljalleen saa sekoamaan.
Se esittää ärsyttävän kysymyksen: "Onko tässä kaikki vai onko muuta?"
"Jumalalla täytyy olla jotakin enemmän tarjottavana," -
"muutakin kuin ennalta arvattava pyhien kokous," -
"jota vetää pyhä mies epäpyhää korvausta vastaan."
Jumala tekee jotakin paljon enemmän.
Monet kokevat, että Pyhä Henki kehottaa seuraamaan, -
ei seurakunnan järjestelmiin, vaan niiden ulkopuolelle.
Se on erikoinen ajatus.
Monet kokevat pettävänsä järjestelmän ja perinteet.
Nykyään on olemassa monia innokkaita Kristuksen seuraajia, -
jotka ovat laiskoja käymään seurakunnassa.
Heitä varten on kehitetty oma nimitys, OOCC, -
Out of Church Christians, seurakunnan ulkopuoliset kristityt.
Pyhä Henki on johtanut heitä etsimään Jeesusta ulkopuolelta.
Outo ajatus!
Ilm. 3:20:ssä sanotaan, että Jeesus koputtaa ovella.
Ehkäpä Hän on koputtanut kauan ulkopuolella.
Ehkäpä hän pyytääkin meitä lähtemään ulkopuolelle.
Ulkoa siis sisään ja sisältä ulos.
Kerron muutaman esimerkin.
Kun asuin Intiassa, seurasin sikäläistä tilannetta.
Siellä tehtiin länsimaista seurakunta- ja lähetystyötä.
Vaikka panostettiin paljon voimia ja rahaa, tulokset olivat laihat.
Kristittyjen osuus Intian väestöstä pysyi 2,4 prosentissa.
Kommunikaatiossa oli katkos. Länsimaista tuotu seurakunta -
yritti tehdä aasialaisesta kansasta opetuslapsia.
Jeesus oli aasialainen.
Jeesus on ensin länsimaistettu ja lähetetty sitten takaisin Aasiaan.
Se ei näytä toimivan.
Puhuin ystävilleni Intiassa ajatuksesta, -
että palataan takaisin Jeesuksen seurakuntaan.
Palataan alkuperäiseen seurakuntamalliin.
Kirkko ei ole vain rakennus eikä kokoussarja.
Se on Pyhän Hengen varustamien ihmisten lunastettu elämäntapa.
He vaeltavat Jumalan ja toistensa kanssa Hengen voimassa -
joka päivä ympäri vuorokauden.
Se ei ole vain sunnuntai- aamuisin ja keskiviikkoiltaisin.
Kyse on valtakunnasta ja sen kansalaisuudesta.
Se ei ole uskonnollisissa tiloissa suoritettava harrastus.
Kaikki sanoman kuulleet olivat yhtä mieltä kanssani.
He pitivät sitä oikeana.
Huomasin kuitenkin, ettei kukaan pystynyt muuttumaan, -
vaikka he tunsivat seurakunnan rakennemuutoksen tarpeellisuuden.
Kun mietimme, mikä estää Pyhän Hengen puhuttelemia muuttumasta, -
huomasimme, että pastorit ja lähetit ovat eräänlaisessa loukussa
Se on järjestelmä, joka on suunniteltu palvelemaan -
uskonnollisten kuluttajien uskonnollisia tarpeita.
Kuluttajat maksavat uskonnollisen papiston palveluksista.
Ihmiset ovat loukussa, koska he eivät tiedä, -
miten päästä ulos kulutus- suuntautuneesta seurakunnasta.
Muutostarve tiedostetaan, mutta keinot ovat vähissä.
Tapasin erään, joka oli valmis antamaan kaikkensa.
Hän oli itse asiassa lääkäri.
Kehitimme mallin Keski-Intiassa Madhya Pradeshissa.
Intian isot kaupungit tunnetaan, mutta ei Madhya Pradeshia.
Kerroimme pienelle ihmisryhmälle täysin uudesta seurakuntamallista.
Se on UT:n kotiseurakunta- ja paikallisseurakuntamallin mukainen.
UT:ssa ei ole baptisti- tai helluntaiseurakuntia.
Siellä ei ole luterilaista seurakuntaa.
Jeesus rakensi seurakuntaa, joka kokoontui kodeissa -
ja isommissa yhteyksissä, kuten Salomonin pylväskäytävässä.
Teimme tällaisen kokeen vuosina 1994-1996.
Jumala siunasi koettamme niin, -
että tuntui siltä kuin olisi heitetty öljyä liekkeihin.
50 kotiseurakunnasta kasvoi vuodessa 750 seurakuntaa.
Määrä kaksinkertaistui joka vuosi.
Puhun seurakunnista, en uskovista.
Joka seurakunnassa oli 15 - 20 kastettua uudestisyntynyttä uskovaa
Lisäksi vielä lapset.
He elivät Jumalan ja toistensa yhteydessä.
He söivät, rukoilivat, keskustelivat ja moninkertaistuivat
Siitä on syntynyt ikään kuin virus, jota ei voi pysäyttää.
Viimeksi kuluneiden 10 - 12 vuoden aikana -
on syntynyt 500 000 - 1 000 000 uutta kotiseurakuntaa.
Sille ei löydy vertaistaan historiasta.
Se tekee kymmenessä vuodessa 50 - 70 miljoonaa uutta uskovaa.
Jos kehitys jatkuu samansuuntaisena, -
kristinuskosta tulee enemmistö- uskonto Intiassa 15 - 20 vuodessa.
Minusta se on hyvä uutinen!
Uskon, että Jumala on kaiken takana.
Liike on levinnyt naapurimaihin, kuten Bangladeshiin.
Siellä on tehty erittäin hyvää työtä pitkään.
13 vuotta sitten eräs nuori mies, -
josta piti tulla muslimi-imaami, tuli Kristuksen uskoon.
Hän alkoi tutkia, kuka on Koraanissa mainittu Jeesus.
Hän päätyi lukemaan Uutta testamenttia.
Yllätyksekseen hän huomasi, -
että Jeesuksella oli Koraanissa suurempi asema kuin Muhammedilla.
Hän löysi vastauksia Raamatusta.
Hän ei yrittänyt saada muslimeja kirkkoon, -
vaan hän perusti kotiseurakunnan muslimien pariin.
Hän voitti Kristukselle kokonaisia perheitä.
Se on lyhyesti kerrottuna valtavan liikkeen alkuhistoria.
Sen myötä viimeksi kuluneiden 12 - 13 vuoden aikana -
enemmän muslimeja on kääntynyt kristityksi kuin muuten yhteensä.
Se on historiallista!
Ystäväni Tony Collins, joka on pastori Uudessa-Seelannissa, -
kuunteli esitystä kotiseurakunnasta.
Kotiseurakunnat noudattavat Jeesuksen luomaa seurakuntamallia.
Ne ovat perheitä Jeesuksen valtakunnassa.
Kotiseurakunnassa ensinnäkin syödään yhdessä.
Syöminen osoittaa, että olemme yhtä perhettä.
Syömme toistemme ja Jumalan kanssa. Se on Herran ehtoollisen ajatus.
Toiseksi jaamme toistemme kanssa elämämme asioita.
Jaamme varat ja materiaaliset asiat keskenämme.
Jaamme myös hengellisiä asioita.
Kolmanneksi Jumalan Sana on karttamme.
Emme vain opeta sitä perinteisesti: yksi puhuu, muut nukkuvat.
Keskustelemme, väittelemme ja opimme.
Ellei esitä hyvää kysymystä, ei ansaitse hyvää vastausta.
Neljänneksi rukoilemme. Lähetämme Jumalalle sähköpostia. Hän vastaa.
Se on profetoimista.
Jumala ohjaa kotiseurakuntia profetian kautta.
Se on hyvin voimallinen elämäntapa.
Puhuin tästä kerran myös Uudessa-Seelannissa.
Sanoma sai keskinkertaisen vastaanoton. Mikään ei muuttunut.
Tony Collins kirjoitti tästä artikkelin.
Artikkeli saavutti Internetin kautta Myanmarin maan.
Mallia alettiin soveltaa siellä pari vuotta sitten.
Eräs pastori omaksui kotiseurakunnan periaatteet.
Hän opetti ne seurakunnan vastuuhenkilöille.
Yhtäkkiä syntyi 20 uutta seurakuntaa.
Määrä moninkertaistui 150:ksi ja lopulta yli tuhanneksi.
Nykyään seurakuntia on 4000 - 5000.
Kasvu muistuttaa Apostolien tekojen tapahtumia.
Aivan kuin he olisivat laatineet Apostolien tekojen 29. luvun.
Monet esimerkit ovat Aasiasta.
Haluan kertoa jotakin, joka koskettaa minua Ps. 121:ssä.
Minä kohotan katseeni vuoria kohti. Mistä saisin avun?
Se on varmasti tuttu. Annan käytännön sovelluksen.
Uskonpuhdistuksen aikana 500 vuotta sitten -
keskeinen tapahtumapaikka olivat Sveitsin Alpit.
Wittenberg, Zürich ja Geneve ovat Alppien varjossa.
Sieltä tuli apu.
Monet pelastuivat ja uudistuivat.
Se ei ollut Jumalan viimeinen teko. On vielä vuoria, joilta tulee apu.
Uskon, että sata vuotta sitten, vuonna 1900, -
on kuin Pyhä Henki olisi kiivennyt kirkon katolle -
ja kääntänyt satelliittiantennin vastaanottamaan uutta taajuutta.
Hän käänsi sen Kalliovuoria kohti.
Amerikassa tapahtui jotakin uutta.
Siitä syntyivät Azuza-kadun helluntailiike, -
karismaattinen liike ja pragmaattiset liikkeet.
Ne alkoivat vaikuttaa maailmassa. Se oli hyvä ja Jumalasta.
Jumala käynnisti Amerikassa uudenlaisen työn.
Amerikkalaiset ovat lahjakkaita uusien alkujen luojia.
Se ei ole ainoa maailman vuoriseutu.
On toinen iso vuoristo, Himalaja.
V. 1950 - 60 Pyhä Henki nousi jälleen katoille.
Hän käänsi satelliittiantennit kohti Himalajaa, -
jonka varjossa on käynnistynyt ihmeellinen Kristus-liike.
Se on syntynyt vainossa ja tulessa.
Se on kasvanut ilman ulkopuolista apua räjähdysmäisesti Kiinassa, -
ja sieltä se on levinnyt muihinkin maihin.
Kristillisen median pitäisi tarkata enemmän Himalajaa kuin Kalliovuoria
Neljänneksi on olemassa myös profeetallinen vuori.
Jes. 2:ssa puhutaan vuoresta.
Viimeisinä aikoina Herran vuori kohoaa muita vuoria korkeammalle.
Herran Sana virtaa Siionilta.
Siionista tulee siis Himalajaakin tärkeämpi vuori.
Siion tarkoittaa paikkaa, jossa Jumala on.
Ihmisten pitäisi lakata pyytämästä Jumalaa siunaamaan heidän työtään -
ja aloittaa tekemään sitä, mitä Jumala siunaa.
Täytyy kysyä Jumalalta, mitä Hän haluaa minun tekevän.
Se merkitsee itsensä ja omien suunnitelmien kuolettamista.
Aiemmin tapasin sanoa, että minulla on näky.
Jumala vapautti minut siitä. Nyt sanon, että näyllä on minut.
Se vaati kuolemista omalle näylleni.
Se ei tapahdu helposti nappia painamalla.
Jumala muuttaa tätä mallia kaikkialla maailmassa.
Nyt olemme huomaamassa Jumalan uuden liikkeen.
Hän aloittaa ikään kuin alusta opettamalla -
uutta tietoa vanhasta totuudesta, valtakunnan evankeliumista.
Vuonna 1945 maailmanlaajuinen seurakunta oli lamassa.
Neljä kristittyä maata, Italia, Saksa, Englanti ja Amerikka, -
kävivät kaksi sotaa keskenään.
Se ei ollut hyvä todistus kristitystä valtiosta.
Jumala opetti meidät evankelioimaan jälleen uudella tavalla.
Se oli evankelioinnin, Billy Grahamin, aikaa.
Sitten oli seurakunnan kasvun aikakausi.
Kolmanneksi kasvu johti uusien seurakuntien istuttamiseen.
Uutta viiniä uusiin leileihin.
Uusia seurakuntia istutettiin etenkin 1980-luvun lopulla.
Sitten heräsi kysymys, millaisia seurakuntia istutetaan.
Moninkertaistammeko samantyyppisiä seurakuntia, -
joissa on samat pastorit, tuolit, parkkipaikat ja ongelmat.
Vai istutammeko seurakuntia, jotka opetuslapseuttavat?
Silloin syntyi ns. kotiseurakuntaliike.
Se oli pitkään tunnettu Kiinassa.
Siitä tuli suosittu Intian tapahtumien kautta.
Nyt se leviää moniin maihin, myös länteen.
Jumala alkoi puhua jälleen uudesta työstä.
Hän alkoi puhua profeetallisesta ja apostolisesta työstä.
Puhumme siitä myöhemmin.
Lopulta Hän alkoi puhua myös valtakunnan talouselämästä.
Se on monelle varmasti aivan uusi ajatus.
Emmekö eläkään vain työlle veronmaksajina?
Sanon tämän: on muutakin.
Maailmanlaajuinen uudistusliike on siis jo käynnissä.
Jumala ei ole kysynyt meiltä länsimaisilta lupaa.
Sen neljä peruspilaria ovat Jumalan valtakunnan sanoma, -
apostolinen ja profeetallinen perustus, -
Jeesuksen talousperiaatteet -
ja lähetystyön eteneminen ihmeellisellä tavalla.
Onko herännyt kysymyksiä?
Miksei tästä ole puhuttu kristillisessä mediassa?
Se onkin ihme. Näistähän saisi jännittäviä tarinoita.
Menetin yöuneni ja itkin ilosta monta päivää, -
kun sain kuulla näistä tapahtumista.
Kun aloin kertoa tästä kristillisessä mediassa, -
huomasin, että puhumme vain siitä, mitä tiedämme.
Se tuo turvallisuuden- ja hyvänolontunnetta.
Monet ajattelevat, että jotakin pitäisi tehdä, -
mutta minkään ei saisi muuttua.
Usein kristillinen media käynnistyy visionäärin työn tuloksena.
Hän tuo oman näkynsä.
Jossain vaiheessa markkinoiden muutosvoimat saavat vallan.
Markkinoiden ja valtakunnan vaikutus jakaa seurakuntia.
Samoin mediakentällä on markkinoiden muovaama media -
ja Jumalan valtakunnan muovaama media.
Siksi jossakin vaiheessa monissa kristillisissä medioissa -
markkinoiden vaikutus saa vallan.
Rahat loppuvat. Ryhdytään myymään mainostilaa ja ohjelma-aikaa.
Jotta näistä asioista tulisi todellisuutta, -
meidän kaikkien tulisi muuttua valtavasti.
Meidän täytyisi ehkä muuttaa käsityksiämme seurakunnasta, -
valtakunnasta ja talouselämästä.
Uskon, että mediassa aletaan puhua tästä enemmän.
Etenkin nuoret ja liike-elämässä toimivat -
alkavat ottaa selvää näistä asioista Internetistä.
Rohkaisen siihen teitäkin.
Alkakaa etsiä ja kysellä.
Lopettakaa vanhan lukeminen. Alkakaa lukea uusia asioita.
On sanottu: "Jos haluaa muuttaa maailman, kerro uusi tarina."
Joskus tuo tarina pitää etsiä.
Lopulta huomaakin, että se löysi sinut.
Sinusta tulee osa tarinaa ja osa uudistusta.
Puhutaan siitä lisää ensi kerralla.
MIKSET KYSY JUMALALTA NYT, -
MITÄ TEHDÄ SEURAAVAKSI -
JA MITKÄ ASIAT PITÄÄ JÄTTÄÄ
LISÄTIETOJA OHJELMAN KOTISIVUILTA
Olkaa hedelmälliset, täyttäkää maa, moninkertaistukaa
Suomennos: Marianne Tenetz